L-Istatwa u l-Purċissjoni ta' San Gejtanu punti ta' tagħrif miġbura minn Mario Fenech e L-istatwa titulari ta' San Gejtanu nħadmet mill-istatwarju Karlu Darmanin fis-sena 1882. e Kienet swiet is-somma ta' ħamsa u għoxrin lira u x-xogħol fuqha kien twettaq f'remissa ftit 'il fuq mill-Knisja ta' San Gejtanu fi Strada Rjali. e Meta waslet fil-knisja tal-Hamrun kienet inqalgħet diffikultà għaliex minħabba l-kobor tagħha l-istatwa ma setgħetx tiddaħħal mill-bieb. Għaldaqstant l-istatwarju kellu jagħmel xi tibdil żgħir fuqha. e Għall-istatwa ta' San Gejtanu, Darmanin qabad il-waqt tad-dehra mistika li kellu dan il-Qaddis. Poġġieh mimli umiltà għarkopptejh se jilqa' f'idejh lill-Bambin minn idejn il-Madonna li tidher bilwieqfa fuq sħaba fiddiena mimlija maestà. e Bejn il-parti t'isfel tal-istatwa u l-pedestall tagħha, tintrama girlanda tal-ganutell li tkompli ssebbaħ lil din l-istatwa. Fin-nofs tal-girlanda jidher is-simbolu tal-Qaddis permezz tas-salib u l-ktieb. Il- figura tal-Madonna hi mogħnija bi sgraffjar u induratura li jgħaxxqu. e Il-pedestall inħadem mill-mastrudaxxa Giovanni Farrugia mill-Ħamrun. Dan il-pedestall wiesa' għandu xogħol fin ta' skultura indurata bid-deheb. F'nofs il-pedestall jerġa' jidher il-ktieb miftuħ bil-kliem 'Fittxu L-Ewwel is-Saltna t'Alla'. e Il-bradella u l-bankun inħadmu fuq id-disinn ta' Antonio Sciortino. Hawnhekk f'dan ix-xogħol, minbarra x-xogħol irfinut u ta' sengħa kbira maħdum fl-injam, hemm ukoll xogħol ieħor arġentat li tassew iżejjen il-bradella. , e Waqt il-jiem tal-festa, fuq il-bankun jintramaw erba' gastri kbar indurati bid-deheb bi fjuretti tal- ganutell. e Nhar il-festa, il-purċissjoni b'din l-istatwa tiġbed lejha folol kbar, l-aktar xħin tgħaddi minn Strada Rjali, li hi triq dritta u wiesa' addattata ferm għal manifestazzjoni bħal din. e Madwar tletin sena ilu, l-purċissjoni u l-Istatwa bdew jinżlu wkoll lejn in-naħat ta' Blata l-Bajda, 'lisfel minn Misraħ San Pawl. Illum il-wasla ta' San Gejtanu f'din il-parti tal-Ħamrun ingħatat dehra ferm aktar sabiħa permezz tal-armar ġdid u sabiħ li qed torganizza s-Sezzjoni Festa fi ħdan il-Ħamrun Libertv. e Hekk kif l-istatwa tibda riesqa lura lejn il-knisja, folol kbar ta' nies jinġabru fi Strada Rjali, ilkoll ħerqana biex jassistu għall-ġirja tradizzjonali tat-taraġ taz-zuntier, qabel ma' din tidħol lura fil-knisja. e Matul is-sena, l-istatwa ta' San Gejtanu tinżamm għall-qima ġewwa n-niċċa tagħha fuq il-lemin tal- bieb il-kbir tal-knisja. Din in-niċċa ġiet abbellita u rħamata kollha b'irħam fin u ta' lewn sabiħ, mill- marmista Ħamruniż Ronnie Pisani, fis-sena elfejn. Ħamrun Libertv Sezzjoni Festa 85